Mnr Nic Georgiou het mondelings ‘n suksesfooi van 1% aan mnr Johan Stander aangebied sou ’n suksesvolle skikking bereik word. Geen geskrewe aanbod is egter gemaak of formele ooreenkoms gesluit nie. 1% van R2.5 miljard (die geskatte waarde van die HSAG-eise) is R25 miljoen. Alvorens ’n formele ooreenkoms aangegaan is tussen Mnre Georgiou en Stander, sal dit op die HSAG-webtuiste by www.hsaction.co.za bekend gemaak word. Sodanige ooreenkoms word nie kragtens die Wet op Gebeurlikheidsgelde gereguleer nie, en Mnr Stander is ’n onafhanklike konsultant wat die klas-aksie begin het en hom sedertdien sonder enige vergoeding beywer het om beleggers se belange hierin te beskerm. Mnr Stander ontvang nie ’n salaris van die HSAG nie.